Diari Oficial de la Generalitat Valenciana


Sumari del DOGV 3203, del 13-03-1998 (1998/1621)

Resolució de 12 de gener de 1998, del president de la Comissió Territorial d'Urbanisme d'Alacant, que fa referència a la Modificació Puntual número 1, apartat 10, del Pla General d'Ordenació Urbana de Dénia, promoguda per l'Ajuntament.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3203

Data del DOGV
:   13-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1621


Data del document
:   12-01-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 12 de gener de 1998, del president de la Comissió Territorial d'Urbanisme d'Alacant, que fa referència a la Modificació Puntual número 1, apartat 10, del Pla General d'Ordenació Urbana de Dénia, promoguda per l'Ajuntament. [1998/M1621]
  
Vist l'expedient de referència i d'acord amb els següents:
  
Antecedents de fet
  
Primer
  
L'Ajuntament, en la sessió plenària de 6 d'octubre de 1994, va acordar-ne l'aprovació provisional, després de complir els tràmits d'aprovació inicial, el 14 d'abril de 1994 i d'exposició pública, per mitjà dels anuncis apareguts en el Butlletí Oficial de la Província, de 26 de maig de 1994 i en un dels diaris de més difusió provincial, el 20 de maig de 1994. S'hi van presentar set al·legacions.
  
Segon
  
La Comissió Territorial d'Urbanisme, en la sessió del dia 10 de maig de 1996, va acordar mantenir la suspensió de la tramitació de la Modificació número 10 de l'expedient de modificacions puntuals número 1 del Pla General d'Ordenació Urbana del municipi de Dénia fins que s'esmenaren les deficiències indicades en l'informe de carreteres de la Conselleria d'Obres Públiques, Urbanisme i Transports.
  
Tercer
  
Amb data 30 de juliol de 1996, l'Ajuntament va presentar una nova documentació per a esmenar les deficiències assenyalades per l'Oficina del Pla de Carreteres de la Conselleria d'Obres Públiques, Urbanisme i Transports, aprovada per mitjà de l'acord plenari de 2 de juliol de 1996.
  
Consideracions tecnicojurídiques
  
Primera
  
La tramitació es considera correcta d'acord amb el que estableix l'article 114 per remissió del 128.1 del Text Refós de la Llei sobre el Règim del Sòl i Ordenació Urbana aprovat pel Reial Decret Legislatiu 1/1992, de 26 de juny, i els articles del 125 al 130 del Reglament de Planejament, per remissió del 161.1 del mateix text legal.
  
Segona
  
La documentació es considera completa, de conformitat amb l'article 72.4 del Text Refós de 1992 i articles del 37 al 42 del Reglament de Planejament, segons l'abast de la proposta presentada.
  
Tercera
  
En relació amb la nova documentació presentada per l'Ajuntament amb data 30 de juliol de 1996, consta en l'expedient un informe favorable emés per l'Oficina del Pla de Carreteres de la Conselleria d'Obres Públiques, Urbanisme i Transports amb data 23 de setembre de 1996.
  
Quarta
  
Per Resolució de 14 de febrer de 1996 del conseller d'Obres Públiques, Urbanisme i Transports, publicada en el Diari Oficial de la Generalitat Valenciana número 2701, de 4 de març de 1996, s'ha concedit una pròrroga perquè els instruments de planejament que van entrar en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística, es puguen continuar tramitant i aprovant d'acord amb les disposicions de la legislació anterior.
  
Cinquena
  
La Comissió Territorial d'Urbanisme és competent per a l'adopció d'aquest acord a l'empara de l'article 118.3.a) del Text Refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i articles 9 i 10 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme, acorda:
  
Aprovar definitivament la Modificació número 10 que integra l'expedient de modificacions puntuals número 1 del Pla General d'Ordenació Urbana de Dénia, encara que en supedita la publicació i, en conseqüència, l'eficàcia, fins que es presente la documentació en el mateix format que la continguda en el Pla General a l'efecte de fer-ne possible la refosa.
  
El president de la Comissió Territorial d'Urbanisme el dia 12 de gener de 1998, va dictar la següent Resolució:
  
«Vist l'acord adoptat per la Comissió Territorial d'Urbanisme, en la sessió de 26 de novembre de 1996, per la qual es va aprovar definitivament l'expedient de referència, però se'n va supeditar la publicació al compliment de certes condicions, així com la documentació presentada per l'Ajuntament amb data 16 de juliol de 1997 que compleix tots els punts de l'esmentat acord de la Comissió, resolc:
  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, d'acord amb el que estableix l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Amb la publicació de l'aprovació definitiva no és necessària la notificació individualitzada.»
  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana.